Н А Ц Р Т

Скупштина општине Врњачка Бања на \_\_ редовној седници одржаној дана \_\_\_2018.године, на основу чл. 12.Одлуке о изградњи, постављању и одржавању споменика, спомен обележја и скулптуралних дела на територији општине Врњачка Бања(''Сл.лист општине Врњачка Бања''.бр.34/17 и 10/18) и чл. 36. Статута општине Врњачка Бања (''Сл. лист општине Врњачка Бања'', број 23/16-пречишћен текст), доноси

О Д Л У К У

о премештању спомен бисти са локације Чајкино брдо

Члан 1.

 Овом одлуком се приступа измештању спомен бисти народним херојима НОБ-а Миодрагу Чајетинцу Чајки и Жики Ваљаревићу.

Премештање спомен бисти се врши из разлога уређења Чајкиног брда, на којем се гради водопад и врши уређење локације са прилазним стазама, као и уређује трг код Библиотеке, па сагласно чл.12. Одлуке о изградњи, постављању и осдржавању споменика, спомен-обележја и скулптуралних дела на територији општине Врњачка Бања (''Сл.лист општине Врњачка Бања'', 34/17 и 10/18), постоје оправдани разлози за њихово премештање.

Члан 2.

Спомен бисте из чл.1.ове одлуке ће бити постављене на локацији Батиног забрана, код већ постојеће Батине бисте, с тим да се сагледа могућност постављања на истој локацији и бисте Слободана Пенезића-Крцуна, која се раније налазила испред Гимназије у Врњачкој Бањи.

На начин из става 1.овог члана се формира тематска целина која ће бити посвећена погинулим борцима у Другом светском рату.

Члан 3.

 Средства за премештање и постављање спомен бисти из ове одлуке, као и уређење локације, обезбеђују се у буџету општине Врњачка Бања.

Члан 4.

 О спровођењу ове одлуке, стараће се Одбор за спровођење одлуке о подизању и изградњи споменика на територији општине Врњачка Бања, образован решењем Скупштине општине Врњачка Бања бр. 020 -2/18 од 3.1.2017.године.

Члан 5.

Ова одлука ступа на снагу 8-ог дана од дана објављивања у ''Службеном листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број: \_\_\_\_\_\_\_\_\_/18 од \_\_\_\_\_\_2018. године

 ПРЕДСЕДНИК

СКУПШТИНЕ ОПШТИНЕ

 Иван Радовић

О б р а з л о ж е њ е

**Правни основ за доношење** ове одлуке садржан је у чл. 12.Одлуке о изградњи, постављању и одржавању споменика, спомен обележја и скулптуралних дела на територији општине Врњачка Бања(''Сл.лист општине Врњачка Бања''.бр.34/17 и 10/18), којим је прописано да се споменике може уклонити, односно преместити, ако за то постоје оправдани разлози, а по прибављеном мишљењу правних лица из члана 7. ове одлуке, а да Одлуку о уклањању, односно премештању споменика, доноси Скупштина општине на предлог Општинског већа.

**Разлози за доношење одлуке**: Бањски одбор је на седници одржаној 20.6.2018.године је разматрао предлоге за премештање 2 бисте које су се налазиле код Чајкинoг брда, обзиром на уређење овог простора, на којем се гради водопад и врши уређење локације са прилазним стазама, као и уређује трг код Библиотеке, па Одбор сматра да сагласно чл.12. Одлуке о изградњи, постављању и осдржавању споменика, спомен-обележја и скулптуралних дела на територији општине Врњачка Бања („Сл.лист општине Врњачка Бања“, 34/17 и 10/18), постоје оправдани разлози за њихово премештање. Одбор је предлажио да се бисте и то: Миодрагу Чајетинцу-Чајки и Жикици Ваљаревићу, поставе на локацију Батиног забрана, код већ постојеће Батине бисте, с тим да се сагледа могућност постављања на истој локацији и бисте Слободана Пенезића-Крцуна, која се раније налазила испред Гимназије у Врњачкој Бањи.

**Објашњење правних института**:

 Чл.1. и 2. ове одлуке се односе на навођење разлога за премештање спомен бисти које су биле постављене код Чајкиног брда.

 Чл.3.се дефинише обезбеђење средстава, што је у складу са чл.14. Одлуке о изградњи, постављању и одржавању споменика, спомен обележја и скулптуралних дела на територији општине Врњачка Бања.

 Чл.4. се односи на спровођење одлуке, па се дефинише да исту спроводи Одбор за спровођење одлуке о подизању и изградњи споменика на територији општине Врњачка Бања

 **Ступање на снагу**: Предлаже се одлука ступи на снагу 8-ог дана од дана објављивања.

 **Финансијски ефекти:** За спровођење ове одлуке, обезбеђују се средства у буџету општине.

Обрадили: НАЧЕЛНИК

 ОПШТИНСКЕ УПРАВЕ

Гајшек Олгица, зам. секретара СО Славиша Пауновић